
Stjernen  i  hvert  Hjem. 

Vort  gamle,  hæderkronede  Blad  »Skandinaviens 
Stjerne«  er  nu  gaaet  ind  i  sit  94.  Aar,  en  anselig  og 
respektabel  Alder.  Det  har  i  dette  lange  Spand  af  Aar 
udfyldt  en  stor  Mission  og  bragt  Trøst  og  Opmuntring 
til  Tusinder  af  Mennesker,  der  med  Interesse  har  stu- 
deret de  evige  Sandheder  og  evangeliske  Ord,  der  har 
været  offentliggjort  i  Bladets  Spalter.  Og  mange  er  de 
Mænd  og  Kvinder,  der  har  bidraget  til  at  gøre  »Stjer- 
nen« læseværdig  med  inspirerende  Artikler.  Mange 
af  disse  er  gaaet  bort,  men  deres  Navne  lever  videre 
i  de  Sidste  Dages  Helliges  Hjerter.  Kirkens  Medlem- 
mer her  i  Landet  har  gennem  Bladet  høstet  Lær- 
domme, som  er  blevet  en  stadig  livgivende  Kilde,  som 
de  øser  af  den  Dag  i  Dag. 

Som  for  snart  100  Aar  siden  er  »Stjernen«  i  Dag 
stadig  Bindeleddet  mellem  Kirken  og  dens  Medlem- 
mer, af  hvilken  Grund  alene  den  burde  kunne 
findes  paa  Bordet  i  hver  eneste  Sidste  Dages  Helligs 
Hjem.  Den  bringer  som  før  Artikler,  der  kan  inspi- 
rere og  løfte  Sjælen  opad  paa  dens  Flugt  mod  Him- 
melen for  at  faa  mere  Indsigt  i  Himmeriges  Rige.  Men 
trods  alt  findes  der  Medlemmer,  som  ikke  abonnerer 
paa  Bladet,  en  Kendsgerning,  man  maa  forbavses  over, 
da  »Stjernen«  burde  være  en  selvfølgelig  og  kærkom- 
men Gæst  i  hvert  eneste  Hjem. 

Vi  vil  i  det  kommende  Aar  bestræbe  os  paa  at  gøre 
»Stjernen«  endnu  mere  læseværdig,  endnu  mere  in- 
teressant gennem  gode  Artikler  af  Kirkens  Ledere, 
gennem  aktuelt  Nyt  og  ved  Behandling  af  Emner  og 
Lærdomme,  der  har  givet  Anledning  til  Diskussion 
og  divergerende  Opfattelser. 

Derfor:  »Stjernen«  i  hvert  Hjem  i  1945! 

Orson  B.  West. 

Fastedagens  Historie. 


Fasteofferinstitutionen  i  Kirken  er  af  enestaaende  og  til- 
talende Natur.  Der  har  været  sagt  meget  og  mere  vil  blive 
sagt  om  den  rette  Efterlevelse  deraf,  og  de  Helliges  Pligter 
med  Hensyn  til  Betaling  af  Fasteofferet  til  Hjælp  for  de 
trængende,  taget  af  det  Beløb,  der  spares  ved  at  faste. 

Een  Del  af  Fastedagen,  der  sjældent  er  skrevet  om,  er 
dens  historiske  Udvikling. 

I  Modsætning  til,  hvad  man  kunde  forvente,  overholdtes 
Fastedagen  i  Begyndelsen  af  Kirkens  Historie  ikke  med  det 
Formaal  for  Øje  at  indsamle  Beløb  til  Uddeling  blandt  de 
fattige.  Denne  Praksis  blev  indført  senere  paa  et  Tids- 
punkt, da  der  herskede  stor  Nød. 

En  af  de  tidligste  Henvisninger  til  Fastedagen  i  Kirken 
omtales  i  Bind  5  af  Historical  Record,  hvor  følgende  skrives: 

Foruden  at  blive  brugt  til  almindelige  Gudstjenester  og  Nad- 
vermøde  hver  den  første  Dag  i  Ugen  var  Templet  (i  Kirtland) 
fyldt  til  sidste  Plads  af  store  Skarer  den  første  Torsdag  i  hver 
Maaned,  idet  denne  Dag  blev  strengt  overholdt  af  de  Sidste  Da- 
ges Hellige'  som  Faste-  og  Bønnedag.  Disse  saakaldte  Fastemø- 
der var  saa  hellige  og  interessante,  at  Sproget  ikke  er  i  Stand 
til  at  beskrive  dem. 

Under  disse  Møder  var  Herrens  Aand  i  rigt  Maal  udgydt  over 
de  forsamlede,  og  det  gav  sig  Udslag  i  Form  af  Helbredelser, 
Profeti,  Tungetale  og  andre  af  Evangeliets  Gaver  og  Kræfter. 

Artiklen  fortsætter  med  at  fortælle,  at  Joseph  Smith, 
Profetens  Fader  og  Kirkens  Patriark,  fungerede  ved  disse 
Møder.  Han  kom  ofte  til  Templet  før  Daggry  for  at  op- 
sende sine  Bønner  og  afvente  de  Helliges  Komme,  idet  han 
strengt  overholdt  Fasten,  og  end  ikke  fugtede  sine  Læber 
med  Vand,  førend  Mødet  var  forbi  Kl.  4. 

Fastedagen  var  dengang  som  nu  ledsaget  af  Bøn,  og  de 
tilstedeværende  fik  Lov  til  at  udtrykke  deres  Taknemme- 
lighed mod  Herren  for  hans  Godhed  mod  dem  og  bære  Vid- 
nedsbyrd  om  ham,  akkurat  som  Fastemøderne  forløber  i 
Dag. 

Kirkens  Historie  indeholder  hyppig  Omtale  af  specielle 
Fastemøder  til  Opnaaelse  af  visse  Formaal  og  for  Modtagel- 
sen af  visse  Velsignelser.  Blandt  andet  omtales  en  speciel 
Fastedag  i  Nauvoo  Tirsdag  den  17.  Januar  1843,  som  blev 
holdt  »som  en  Dag  af  Ydmyghed,  Faste,  Taksigelse  og  Bøn 
for  den  store  Elohim«  for  Profeten  Joseph  Smiths  Befrielse. 

Den  14.  Juli  1850  blev  der  igen  holdt  et  Faste-  og  Bønne- 
møde til  at  drive  Koleraen  i  de  Helliges  Lejr  paa  Flugt. 

Det  er  vanskeligt  at  konstatere,  hvor  regelmæssigt  Faste- 

dagen  blev  overholdt,  og  hvornaar  den  blev  først  holdt,  end- 
skønt der  er  rigelige  Beviser  paa,  at  den  blev  holdt  regel- 
mæssigt paa  de  Helliges  tørste  Bopladser. 

Til  Trods  tor  de  mange  Henvisninger  til  Fastedagen  er 
der  kun  liden  Omtale  af  at  give  (laver  til  de  fattige  i  denne 
Forbindelse,  endskønt  Kirkens  Historie  ofte  omtaler  de 
Helliges  Bestræbelser  for  at  tage  Vare  paa  de  fattige. 

To  specielle  Henvisninger  til  Gaver  til  de  fattige  i  For- 
hindelse  med  Fasteoffer  findes  i  Journal  Historv  of  the 
Church. 

En  af  disse  er  for  Torsdag  den  15.  Maj   1845.  Den  siger: 

Det  var  Fastedag  i  Nauvoo  (et  andet  Bevis  paa,  at  Fastedag 
holdtes  regelmæssigt) ;  alt  Arbejde  standsede.  Der  blev  holdt 
Møder  i  de  forskellige  Grene,  og  der  blev  skænket  Gaver  til  Bi- 
skopperne til  Uddeling  blandt  de  fattige,  og  der  blev  givet  saa 
meget,  at  der  var  nok  til  de  fattige  til  Høsten. 

Den  anden  Henvisning  er  mere  karakteristisk  end  den 
første.  Det  er  i  Forbindelse  med  en  speciel  Faste-  og  Bønne- 
dag, berammet  til  Fredag  den  27.  April  1849,  for  go  Heilige 
i  Pottawattamie  Amt,  Iowa. 

Denne  Fastedagsproklamation,  der  var  undertegnet  af 
Orson  Hyde,  Georg  A.  Smith  og  Ezra  T.  Benson  af  De  tolv 
Apostles  Raad,  sagde: 

Paa  denne  Højtidsdag,  lad  hvort  Hjerte  glæde  sig  og  lad  en- 
hver give  noget  til  de  fattige.  Bring  jeres  Gaver  og  Ofringer  til 
de  fattige  med  til  Møderne  paa  Fastedagen. 

Hvis  der  skulde  være  Uoverensstemmelser  i  nogen  Gren  eller 
Menighed,  lad  dem  da  blive  afgjort  Fastedag,  om  ikke  før  — 
lad  hvert  Medlem  af  Kirken  angre  for  sig  selv,  og  ikke  for  no- 
gen anden.  Lad  alt  Arbejde  hvile,  og  lad  alle,  der  bekender 
Kristi  Navn,  opsende  deres  mest  højtidelige  Bønner  og  hellig- 
gøre deres  Bønner  ved  rigelige  Gaver  til  de  fattige  og  træn- 
gende. 

Nu  afholdes  der  i  hele  Kirken  Verden  over  Fastemøde 
den  første  Søndag  i  hver  Maaned.  Denne  Dag  samles  Med- 
lemmer af  Kirken  til  specielle  Fastegudstjenester,  der  kal- 
des Fastemøde.  Medlemmerne  spiser  denne  Dag  kun  et 
enkelt  Maaltid,  og  det,  de  derved  har  sparet,  gives  til  Kir- 
ken, som  atter  fordeler  det  til  de  trængende. 

I  disse  Fastemøder  nyder  de  tilstedeværende  den  hellige 
Nadver,  hvorefter  Tiden  overgives  til  de  Hellige  til  at  bære 
Vidnedsbyrd  om  Evangeliets  Sandhed  og  om  Herrens  God- 
hed mod  dem.  Hvis  Efterlevelsen  af  Fastedagen  overholdtes 
strengt,  vilde  der  være  tilstrækkelige  Midler  til  at  tage  Vare 
paa  aHe  trængende  og  arbejdsløse  i  Kirken,  selv  i  de  van- 
skeligste Tider. 

Som   det  vil  ses  af  det  foregaaende  er  Fastedagen  ikke 

altid  holdt  af  Kirken  om  Søndagen.  Denne  Dag,  den  første 
Søndag  i  Maaneden,  blev  givet  de  Hellige  af  Kirkens  Gene- 
ralautoriteter den  5.  November  1896,  og  den  første  Søndag, 
der  saaledes  blev  benyttet  til  Fastedag  efter  denne  Orden, 
var  Søndag  den  5.  December  1896. 

Før  den  Tid  var  den  første  Torsdag  i  hver  Maaned  Fa- 
stedag. 

Det  er  blevet  os  fortalt  af  Præsident  Brigham  H.  Roberts 
i  en  Tale  ved  Aprilkonferencen  i  1913  og  igen  i  hans  Com- 
jprehensive  History  of  the  Church,  at  det  regelmæssige  Fa- 
stemøde  blev  paabegyndt  i  1855  paa  Grund  af  den  da  her- 
skende Hungersnød  i  Saltsødalen,  foraarsaget  af  Tørke  og 
Græshopper. 

Præsident  Roberts  skriver: 

Afgrøderne  og  Høsten  var  næsten  ødelagt,  og  Befolkningen 
maatte  igen  sættes  paa  Ration  som  i  den  første  Tid  i  disse  Dale. 
De,  der  havde  været  omhyggelige  med  deres  Midler,  maatte  dele 
med  dem,  der  intet  havde.  Denne  Katastrofe  med  Tørke  og 
Græshopper  blev  efterfulgt  af  en  streng  Vinter,  under  hvilken 
megen  Forraad  blev  ødelagt,  og  saa,  medens  de  saaledes  var 
udsat  for  de  største  Vanskeligheder,  blev  Ansvaret  fordoblet 
ved  en  usædvanlig  stor  Indvandring,  baade  af  vore  egne  Folk 
og  af  Emigrantselskaber  paa  Vej  til  Californien,  med  hvem  de 
Sidste  Dages  Hellige  altid  delte  deres  Smuler.  For  at  imøde- 
komme de  meget  store  Krav,  der  stilledes  til  de  Sidste  Dages 
Hellige  i  disse  vanskelige  Aar  blev  vor  Fastedag  indstiftet; 
Herrens  Tjenere  indstiftede  den  første  Torsdag  i  hver  Maaned 
som  Fastedag  med  det  Formaal  for  Øje  at  skænke  til  de  træn- 
gende det,  der  sparedes  ved  at  afstaa  fra  mindst  to  Maaltider. 
Denne  Plan  til  Imødegaaelse  af  Fattigdom  blev  en  Institution. 

Denne  Plan  blev  dengang  en  Sukces,  har  været  en  Suk- 
ces siden  og  vil  uden  Tvivl  vedblive  at  være  en  Sukces, 
hvor  svære  end  Tiderne  bliver. 


Brigham  Young  sagde: 

»Tillad  aldrig  nogen  af  Dine  Børn  at  lade  en  eneste  Brød- 
krumme gaa  til  Spilde,  selv  om  Du  ved,  at  Du  har  Brød  nok 
til  lange  Tider«. 

OVERTRO. 


Overtro  er  Satans  Erstatning  for  Tro.  Gennem  hele  Hi- 
storien kan  dens  aandelige  Ødelæggelse  spores  blandt  Men- 
neskene. 

Forsøget  paa  at  iklæde  livløse  Genstande  levende  Kraft 
er  det  mest  almindelige  bedrageriske  Trick.  Menneske- 
skabte Billeder  opstilles,  saa  man  kan  tilbede  dem.  Visse 
Kilder  siges  at  besidde  mirakuløs  Kraft  til  at  helbrede  de 
syge,  som  dypper  sig  i  dem.  Overtro  fører  til  Afgudsdyrkel- 
se. Afgudsdyrkelse  kommer  af  det  onde  og  Mørkets  Mag- 
ter og  fører  til  Synd  og  Overtro. 

Overtro  giver  sig  til  Overflod  af  med  mystiske  Tegn  og 
Symboler.  Den  advarer  mod  at  sidde  tretten  til  Bords  eller 
begynde  en  Bejse  paa  en  Mandag  eller  at  gaa  under  en 
Stige.  Den  vader  i  Okkultisme  og  fryder  sig  over  Halv- 
mørke. Den  spaar  med  en  løgnagtig  Tunge  og  maler  i  skøn- 
ne Farver  Glæden  ved  al  Slags  Spil  og  Hasard.  Den  fore- 
trækker Chance  og  Kaos  for  Lov  og  Orden. 

Overtro  appellerer  altid  til  Følelserne,  aldrig  til  For- 
nuften, som  den  undertrykker.  Den  holder  sig  mere  til 
Overdrivelser  og  dramatiske  Effekter  end  til  Sandheden. 
Der  er  ingen  intellektuel  Fremgang,  hvor  Overtro  har  vun- 
det Indpas. 

De,  der  lader  sig  lede  af  Overtro,  vandrer  i  Frygt.  For 
dem  er  den  usete  Verden  en  Verden  af  Bædsel  og  Fare. 
Den  overtroiske  søger  forgæves  efter  Fred  og  Lykke. 

Aarhundreder  af  Uvidenhed,  Uretfærdighed,  Had  og  Frygt 
afslører  den  løgnagtige  og  ubarmhjertige  Overtro. 

I  Modsætning  dertil,  hvor  herlig  er  da  ikke  Troen !  Tro 
tilbeder  kun  Himmelens  Gud,  og  ham  alene.  Tro  lærer,  at 
Naaman,  den  spedalske,  blev  helbredt,  da  han  dyppede  sig 
i  Jordans  Flod,  fordi  han  adlød  Guds  Bud  gennem  en  be- 
myndiget Herrens  Tjener,  og  ikke  paa  Grund  af  en  eller 
anden  Egenskab  ved  Vandet.  Troen  afslaar  at  lægge  Vægt 
paa  skjulte  Tegn  og  Symboler,  for  den  lever  ved  Sandhed, 
og   Sandheden  dvæler  altid  i  Lyset.  Tro  er  altid  lykkelig, 

Kirkeskikkenes  Oprindelse. 

Aar  122  indførte  Biskop  Alexander  i  Rom  Vievandet  og 
forordnede,  at  man  skulde  blande  Vand  i  Vin  ved 
Sakramentet. 

Aar  170  forordnede  Biskop  Anicetus  i  Rom,  at  Brudgom 
og  Brud  skulde  ægtevies  i  Kirkerne. 

Aar    230  indførtes  Skriftemaal. 

Aar  241  indførtes  Helgendyrkelse  og  Forbønner  for  Af- 
døde. 

Aar  252  godkendtes  Barnedaaben  paa  en  Biskopsynode  i 
Kartago. 

Aar  300  indførte  man  Altere  og  Messe;  samtidigt  begyndte 
Munkevæsenet. 

Aar  314  begyndte  man  at  opføre  prægtige  Kirker  og  at 
foretage  Pilgrimsrejser. 

Aar    340  begyndte  man  at  opføre  Klostre. 

Aar  400  begyndte  Gejstligheden  at  bruge  særegne  og  kost- 
bare Ornater. 

Aar  427  begyndte  man  at  bruge  Korsets  Tegn  og  udskære 
Kors  i.  Kirkerne. 

Aar  604  forordnede  Biskop  Sabanius  i  Rom  at  indføre 
Kirkeklokker. 

Aar  657  forbød  Biskop  Eugenius  Gejstligheden  at  leve  i 
Ægteskab. 

Aar  1722  indførtes  Konfirmationen  i  Wurtemberg.  I  Dan- 
mark blev  den  først  indført  af  Kristian  den  Sjette, 
den  13.  Januar  1736. 

(Fra  »Citater  og  Henvisninger«  —  faas  paa   Grens- 
kontorerne,  Pris  Kr.  1,00). 


for  den  ved,  at  Herren  hersker  med  Kærlighed,  og  at  der, 
hvis  Loven  bliver  holdt,  ikke  er  nogen  Grund  til  Frygt. 

Jesu  Kristi  Evangelium  giver  ikke  Plads  for  Overtro  af 
nogen  Slags;  og  ved  det  Tegn  skulde  de  Sidste  Dages  Hel- 
lige ryste  enhver  Form  for  Overtro  af  sig. 

•    John  A.  Widtsoe. 

Min  Missionstid ! 

Onsdag  d.  2G.  April  blev  jeg  af  Missionspræsidenl  Orson  B. 
West  boskikket  som  Missionær.  Søndag  d.  30.  April  forlod  jeg 
København.  I  Fredericia  mødte  jeg  min  Partner,  Str.  Bukke,  og 
fuld  af  Forventning  og  Iver  efter  at  kaste  os  ud  i  Arbejdet  an- 
kom vi  til  Esbjerg,  hvor  vi  blev  modtaget  af  en  Del  af  Grenens 
gode  Søskende.  Mit  Livs  store  Eventyr  var  begyndt. 

Jeg  havde  kun  eet  Ønske,  at  arbejde  til  det  yderste  for  Guds 
Sag.  Jeg  bad  inderligt  om  Kraft  og  Styrke,  saa  jeg  ikke  maatte 
skuffe  min  himmelske  Fader,  min  Missionspræsident  og  alle  de 
kære  Søskende,  der  viste  mig  Tillid.  Tillid  er  en  umaadelig 
Hjælp. 

Arbejdet  tog  hurtigt  hele  vor  Interesse.  Frygtsomt  bankede 
jeg  paa  den  første  Dør.  Der  var  mange  Nægtere  og  faa  Samta- 
ler i  Begyndelsen,  men  Gud  hørte  vore  ydmyge  Bønner,  og  snart 
lærte  vi,  hvordan  Arbejdet  skulde  gribes  an.  Jeg  kom  til  at  el- 
ske Skriftearbejdet.  Det  er  vidunderligt,  naar  man  bliver  gre- 
bet af  Missionæraanden.  Ingen  kan  forestille  sig  den  Lykkefø- 
lelse, den  Glæde  og  Tilfredshed,  man  er  i  Besiddelse  af  efter 
at  have  afsluttet  en  god  Samtale,  for  ikke  at  tale  om  en  god 
Dag  med  op  til  17  fine  Samtaler,  hvor  alle  paa  det  bestem- 
teste lover  at  komme  og  overvære  vor  Gudstjeneste  næste  Søn- 
dag. Desværre  blev  kun  de  færreste  af  saadanne  Løfter  indfriet, 
men  vi  var  til  Gengæld  straalende  lykkelige,  naar  det  skete, 
saa  var  Dagen  reddet;  det  er  nemlig  Højdepunktet  af  Glæde  fol- 
en Missionær.  Det  højeste  Antal  Skriftevenner,  vi  har  haft  til 
Kirken,  er  13  paa  een  Søndag.  Det  var  den  sidste  Søndag.  Vi 
havde  iøvrigt  saa  mange  herlige  Oplevelser  paa  Slutningen  af 
vor  Missionstid.  Naar  vi  skriftede  paa  den  ene  Side  af  Gaden, 
kaldte  Folk  paa  den  anden  Side  af  Gaden  paa  os,  og  en  Dag, 
vi  kun  besøgte  dem,  vi  tidligere  havde  talt  med,  var  der  en  Dame 
paa  anden  Sal,  der  raabte:  »Kommer  I  ikke  her  op!«  Vor  Glæde 
kendte  naturligvis  ingen  Grænser,  da  vi  opdagede,  det  var  en 
tidligere  Nægter,  vi  havde  en  Samtale  med  paa  V2  Time.  Vi  har 
haft  mange  lange  Diskussioner  med  Tilhængere  og  Ledere  af 
andre  Religions  Samfund,  kun  med  det  Besultat,  vort  eget  Vid- 
nesbyrd blev  styrket  og  Mormonismens  hele  Storhed  gik  op  for 
os.  Intet  Menneske-Værk  kan  sammenlignes  med  Guds  vidunder- 
lige Frelsens  Plan.  Vi  har  med  Glæde  konstateret,  hvorledes 
endog  en  Præst  viste  tydelige  Tegn  paa  Nervøsitet  og  omend 
modstræbende,  dog  delvis  maatte  give  os  Ret  i  vore  Argumenter. 
Vi  var  ikke  bange  for  at  forsvare  vor  Religion,  vi  fik  altid,  hvad 
vi  behøvede.  Jeg  er  taknemmelig,  fordi  jeg  fik  Anledning  til  at 
studere  saa  meget,  det  gav  mig  i  Forbindelse  med  de  Prøver,  jeg 
mødte,  et  inderligt  Ønske  om  at  lære  Gud  at  kende,  og  vi  kender 

Vejen,  —  direkte  Kontakt  —  Bønnen.  Er  det  ikke  herligt,  naar 
man  i  en  Bøn  føler,  man  er  paa  den  rigtige  Bølgelængde,  da  fat- 
ter man  først  Guds  uendelige  Storhed,  Kærlighed  og  Barmhjertig- 
hed, men  dog  Betfærdighed.  Jeg  har  Gang  paa  Gang  i  min  Mis- 
sionstid  hentet  Styrke  gennem  Bønnen  til  at  udføre  det,  der 
syntes  umuligt.  Mit  største  personlige  Besultat  af  min  Mission 
er,  at  jeg  har  følt,  jeg  har  haft  Kontakt  med  min  himmelske 
Fader. 

Jeg  var  umaadelig  lykkelig  for  mit  Arbejde  i  Søndagsskolen, 
jeg  elskede  Søskende  i  Esbjerg  og  er  taknemmelig  for  de  Ven- 
ner, jeg  fandt  der.  Jeg  er  ikke  i  Stand  til  at  udtrykke  min  Tak 
tilstrækkeligt  til  dem,  der  gennem  Venlighed  og  økonomisk 
Støtte  har  hjulpet  mig  i  mit  Arbejde. 

En  herlig  Tid  —  og  saa  pludselig,  da  det  gik  allerbedst,  var  det 
slut.  Gid  vi  har  saaet  et  lille  Korn  her  og  der.  Jeg  vil  aldrig 
fortryde,  jeg  modtog  Kaldet,  for  jeg  ved,  det  bringer  Velsignelse. 

Anny   Breum. 


Brush  up  your  English. 

RELIEF. 

The  grandmother  J)was  tucking  her  four-year-old  grandson 
into  bed.  »All  right,  my  dear«,  she  -)whispered  softly,  »are 
you  ready  for  your  3)bedtime  story?« 

The    child    began  to  4)fidget.  »Grandmother«,  he  "')murmu- 
red,  »not  tonight,  please«.    »Then«,   r')offered  the  grandmo- 
ther, »shall  I  sing  you  a  7)lullaby?« 
»No«,  said  the  four-year-old,  »no  lullaby«. 
The    grandmother    was    8)perplexed.    »Then,  what  can  I  do 
for  you,  my  child?«  she  asked.  »Well«,  ,J)proposed  the  child 
10)  »suppose  you  take  a  '  ')walk  and  let  "me  get  some  12)sleep«. 
1.  var  ved  at  lægge.  2.  hviskede.  3.  »Godnat-Historie«.  4.  blive 
urolig.  5.  mumlede.  6.  tilbød.  7.  Vuggesang.  8.  forvirret.  9.  fore- 
slog.  10.  antagelig.   11.  Tur.   12.  Søvn. 

Hvad  ved  De  om  Mormonsimen? 

Kendte  og  ukendte  Mænd  og  Kvinder  udtaler  sig  til 
SKANDINAVIENS  STJERNE. 


Knud  Clauson  Kaas. 

Den  berømte  Løjtnant  og 
Kunstflyver,  Eventyreren  og 
Vovehalsen  Knud  Clauson 
Kaas,  der  i  de  senere  Aar  har 
befæstet  sin  Berømmelse  ved 
sine  navnkundige  HVEM-VED- 
HVAD-Konkurrencer,  der  ken- 
des overalt  fra  Radio,  Varieté 
og  ogsaa  findes  i  Bogform  — 
har  denne  Gang  selv  maattet 
staa  for  Skud,  idet  vi  stiller 
ham  Spørgsmaalet:  »Haanden 
paa  Hjertet,  hvad  ved  De  om 
Mormonismen,  som  De  kan 
samle  i  en  Udtalelse  paa  50 — 
75   Ord?« 

Svaret   kommer    omgaaende: 

»Den  blev  stiftet  af  en  Mand, 
der  hed  Joseph  Smith,  i  Ame- 
rika, og  som  levede  et  Sted 
længere  Vest  paa  end  Salt 
Lake  City  i  Utah.  Men  han 
maatte  efter  Uoverensstemmel- 
ser med  Menigheden  drage 
mod  Øst  os  grundlagde  i  Salt 
Lake  City  det  store  Mormon- 
tempel. 

Flerkoneriet  var  oprindelig 
tilladt,  til  en  Begyndelse  for- 
modentlig fordi  Joseph  Smith 
havde  daarlige  Erfaringer  med 
sin  første  Kone,  og  fordi  han 
følte  Tilbøjelighed  for  Kvin- 
der. Han  havde  dog  slet  ikke 
100  Koner,  men  vel  antagelig 
ca.  10.  Senere  maatte  de  bøje 
sig  for  Loven,  og  Flerkoneriet 
er   nu  forbudt.« 

Og  hvordan  saa  med  Bedøm- 
melsen? Ja,  lad  os  gaa  Svaret 
igennem  Punkt  for  Punkt.  Af 
rigt\gp  Oplysninger  kan  sam- 
les følgende:  Stiftet  af  Joseph 
Smith  —  i  Amerika  —  Salt 
Lake  City  —  Utah  —  det  store 
Mormontempel  —  Flerkoneriet 


opr.  tilladt,  nu  forbudt  ikke 
100  Koner.  lait  7  rigtige  Op- 
lysninger eller  rigtigt  huskede 
Navne  med  Tilknytning  til  Em- 
net. 

Og  forkerte  Oplysninger  el- 
ler Fejlhuskninger:  Joseph 
Smith  levede  i  de  østlige  Sta- 
ter, altsaa  Øst  for  Utah,  som 
ligger  tæt  ved  Californien  ved 
Amerikas  Vestkyst.  —  Det  var 
ikke  Uoverensstemmelser  in- 
denfor Menigheden,  der  førte 
til  Udvandringen,  men  Forføl- 
gelser udefra  -  -  Joseph  Smith 
naaede  aldrig  Utah,  men  myr- 
dedes i  Illinois  i  Aaret  1844, 
den  27.  Juni,  og  har  som  Føl- 
ge deraf  heller  ikke  grundlagt 
Templet  i  Salt  Lake"  City  — 
Flerkoneriet  var  først  officielt 
flere  Aar  efter  Joseph  Smiths 
Død,  fordi  han  havde  Betæn- 
keligheder ved  at  offentliggø- 
re sin  Aabenbaring  herom.  Be- 
grundelsen for  Flerkoneriet  er 
Menneskenes  Pligt  til  at  mang- 
foldiggøre Slægten,  og  der  hen- 
vises i  denne  Forbindelse  til 
Det  gamle  Testamentes  patri- 
arkalske Orden.  —  Det  vides 
ikke  med  Bestemthed  (af  oven- 
nævnte Aarsag)  hvormange 
Hustruer  J.  S.  havde,  men  det 
var  vist  nok  ikke  over  3.  lait 
5   negative  Points. 

Slutsummen  blev  altsaa  plus 
2,  hvad  der  vist  maa  betegnes 
som  saa  som  saa,  naar  der  ta- 
ges i  Betragtning,  hvem,  der 
svarer.  Resultatet  kan  kun  væ- 
re en  Opfordring  til  Søskende 
om  at  sætte  alt  ind  paa  at  spre- 
de Kendskabet  til  Mormonis- 
men i  langt  større  Udstræk- 
ning end  hidtil.  JS. 


23 


Et  Sangkor,  hvor  der  arbejdes! 

En  Ære  at  faa  Lov  til  at  synge  med 
i  Kirkens  Kor. 


I  sidste  Nummer  af  »Stjernen«  var  vor  Ven  Censeo  et  agtet 
og  æret  Medlem  af  Præstedømmet.  Og  saa  forleden  Dag  havde 
han  taget  Skikkelse  af  en  nydelig  ung  Pige,  Medlem  af  Kirken 
gennem  mange  Aar,  og  med  mere  udpræget  »Ben  i  Næsen« 
end  de  fleste  i  hendes  Alder.  Hun  kom  netop  fra  Sangøvelse, 
og  jeg  spurgte  hende  derfor  ganske  naturligt,  hvordan  det  var 
gaaet? 

»Straalende!  De  kan  stole  paa,  at  vi  er  glade  for  vore  Øvel- 
ser nu!  Man  gaar  ligefrem  derfra  med  en  Følelse  af,  at  man 
har  udrettet  noget,  og  at  man  har  lært  en  Masse!  Det  er  dejligt, 
saa  vi  slider  i  det!« 

»Naa,  slider  i  det!  Det  er  vel  saa  meget  sagt.  Det  at  synge, 
det  kan  da  ikke  være  nogen  Anstrengelse?« 

»Nej,  ved  De  nu  hvad?  Saa  har  De  vist  aldrig  prøvet  at  synge 
under  vores  Sangleder!  Han  ligefrem  herser  med  os,  og  han 
tillader  os  ikke  en  eneste  Pavse  i  de  to  Timer,  Sangøvelsen 
varer!« 

»Saa  er  der  megen  »Mukken  i  Geledderne«,  kan  jeg  tænke 
mig?« 

»Nej  —  bestemt  ikke!  Netop  ikke,  fordi  vi  allesammen  føler, 
at  vi  faar  noget  ud  af  den  Tid,  vi  er  der.  Hver  enkelt  føler,  at 
han  eller  hun  skal  udføre  et  Arbejde  for  at  udfylde  sin  Plads  i 
Koret.  Vi  er  begyndt  at  føle  det  som  en  Ære  at  faa  Lov  til  at 
synge  med  —  hvor  man  maaske  tidligere  har  følt  det  som  en 
Pligt  og  ikke  altid  lige  kær  Pligt.«  J — t. 


Tyve  tusind  Bøger  om  Joseph  Smith. 

Englen  Moroni  sagde,  at  Joseph  Smiths  Navn  skulde  bli- 
"ve  kendt  over  hele  Verden  for  godt  og  ondt. 

At  Joseph  Smith  er  en  interessant  Personlighed  viser 
den  store  Mængde  Litteratur,  der  er  skrevet  om  ham.  I 
Kirkens  Arkiver  i  Salt  Lake  City  er  samlet  over  tyve  Tusind 
Bind,  store  og  smaa,  der  omhandler  Profeten. 

Tyve  Tusind  Bøger!  En  meget  vægtig  Litteratur  om  et 
enkelt  Menneske.  Til  Sammenligning  kan  oplyses,  at  der 
kun  er  skrevet  2656  Bind  om  George  Washington,  der  an- 
ses for  at  være  Amerikas  mest  fremragende  Mand. 

Den  første  Tale. 

Den  første  offentlige  Tale,  der  blev  holdt  efter  Kirkens 
Organisation,  blev  holdt  af  Oliver  Cowdery  Søndag  den  11. 
April  1830  i  Peter  Whitmers  Hjem  i  Fayette,  New  York. 
Efter  dette  Møde  blev  6  Personer  indlemmet  i  Kirken  ved 
Daab. 

Jeg  kender  kun  en  i  hele  Verden,  der  kan  sættes  som 
det  første  og  eneste  fuldkomne  Eksempel  for  os  at  efter- 
følge, og  det  er  Guds  enbaarne  Søn.  Joseph  F.  Smith. 


FOR    LEDERE. 


Om   Instrukser  fra  Foresatte. 

Enhver  Leder  har  nogen  over  og  nogen  under  sig.  Han  bør 
forlange,  at  de  Instrukser,  han  giver  sine  underordnede,  bliver 
fulgt  —  og  han  bør  selv  nøje  følge  de  Instrukser,  som  bliver 
givet  ham  af  hans  foresatte. 

Det  kan  ske,  at  en  Leder  gennem  længere  eller  kortere  Tid 
ingen  Instrukser  faar.  Grundene  hertil  er  i  denne  Forbindelse 
ligegyldige.  Hvad  skal  da  Lederen  gøre?  Skal  han  ræsonnere, 
at  der  maa  være  noget  galt,  og  saa  er  det  ikke  værd  at  foretage 
sig  noget? 

Nej!  Hans  simple  Pligt  er  ganske  naturligt  den  at  arbejde 
videre  efter  de  Retningslinier,  som  sidst  er  blevet  givet,  og 
fortsætte  dermed,  indtii  Kontraordre  indløber.  Og  skulde  han 
føle  aet  som  Mangel  paa  Hjælp  i  hans  Arbejde,  at  han  ikke  faar 
tilstrækkeligt  med  Instrukser,  saa  er  han  ikke  den  Hjælp  værd! 
En  Leder  er  sat  paa  Pladsen  for  at  lede,  og  det  vil  sige  at 
føre  — .  Han  skal  have  sin  Organisation  i  sin  hule  Haand,  og 
han  skal  kunne  føre  den  videre  frem  alene  —  selv  uden  In- 
strukser. Foresattes  Instrukser  burde  egentlig  kun  være  nød- 
vendige for  Forandring  i  det  engang  givne  Reglement. 

FW. 

Har  du  følt  en  knugende  Ensomhed? 

Følt  dig  fuldstændig  forladt? 

Af  Mennesker  og  Gud? 

Og  dog  inderst  i  Sjælen  hørt  en  Stemme, 

der  hvisked:  Hold  ud!  Hold  ud! 

Jeg  tror  du  har. 

Denne  Stemme,  der  hvisker  til  dig, 
er  selve  din  Gud. 

Hvor  meget  du  end  dig  føler  forladt, 
hvor  meget  du  synes  der  end  er  forødt, 
hvor  meget  din  Næste  dig  end  har  stødt, 
er  Stemmen,  som  trøster  dig,  nær. 

Den  Stemme,  der  høres  og  skal  lydes  af  dig. 
Som  du  ikke  kan  løbe  fra  noget  Sted. 
Bestandig,  bestandig  den  krydser  din  Vej, 
og  hjælper  og  hjælper  og  giver  dig  Fred 
og  vidner,  at  Gud  staar  dig  bi. 

Thomas  A.  Thomsen 


"::"tfifi 

LANDET   RUNDT. 


Aalborg:  24.  December  vel- 
signedes Aksel  og  Gerda  Klit- 
gaard Jensens  Datter  af  Grens- 
forstander  Arnold  Bukke  og 
fik   Navnet  Anni   Jensen. 

Aalborg:  14.  Februar  fylder 
Ældste  Emil  Sandberg  60  Aar. 
Broder  Sandiberg  har  væ/ret 
Medlem   af  Kirken  siden   1915. 

Esbjerg:  Søndag  d.  31.  Dec. 
blev  Br.  og  Str.  Thorvald 
Christiansens  lille  Pige  velsig- 
net af  sin  Farbror,  Br.  Chri- 
stian Christiansen  og  fik  Nav- 
net Grethe  Christiansen. 

København:  17.  December 
døbtes  Irma  Breyen  af  Ældste 
Harry  Petersen.  Haandspaa- 
læggelse  ved  Missionspræsi- 
dent  Orson  B.  West. 


31.  December  viedes  Ældste 
Harry  Harold  Petersen  til  Sø- 
ster Ålida  Irma  Karen  Camilla 
Breyen.  Vielsen  forrettedes  af 
Ældste   Kristian   Basmussen. 

31.  December  velsignedes 
Anna  Marie  Emilie  Jensens 
lille  Datter,  født  den  27.  Sep- 
tember 1944,  og  fik  Navnet 
Winni  Jensen.  Velsignelsen  fo- 
retoges af  Ældste  William 
Ørum   Pedersen. 

København:  22.  Februar  fyl- 
der Ida  Johnsson  70  Aar  og 
samme  Dag  Christine  Olsen  75 
Aar. 

Silkeborg:  28.  Januar  fyldte 
Ane  Petra  Emmer  60  Aar. 

Alle  ovennævnte  Søskende 
ønskes  hjerteligt  til  Lykke! 


Aarhus:  Den  kvindelige 
Hjælpeforening  havde  i  De- 
cember en  Sammenkomst  for 
Grenens  Ældre  med  Servering 
af  varm  Mad.  Foreningen  har 
iøvrigt  haft  den  Glæde  at  mod- 
tage 100  Kroner,  som  blev  til- 
sendt anonymt.  F.  Th. 

Primaryorganisationen  af- 
holdt i  December  en  Juletræs- 
fest med  ikke  færre  end  36 
Børn.  De  fik  her  overladt  de 
Ting,  som  de  igennem  den 
sidste  Tid  har  lavet  i  Primary 
til  Julegaver  til  deres  Foræl- 
dre. Iøvrigt  blev  der  leget  og 
sunget.  Foruden  Børnene  var 
der  7  voksne  tilstede. 

Søndagsskolen  afholdt  2den 
Juledag  sin  Juletræsfest,  hvor- 
til mange  Søskende  og  Venner 
var  mødt,  ialt  60  voksne  og  90 
Børn.  Jul. 

Esbjerg:  1.  December  af- 
holdt Kvi.  Hiælpeforening 
Banket  for  de  ældre  Søskende. 
JDet  blev  en  udmærket  Aften 
med  Underholdning  og  Leg  ef- 
ter Middagen.  D.  N. 


Esbjerg:  Anden  Juledag  af- 
holdtes Juletræsfest  for  Søn- 
dagsskolen. Efter  et  ganske 
kort  Program  gik  Børnene  ind 
til  det  store  Juletræ  og  sang 
Julesalmerne  med  deres  rene, 
klare  Stemmer.  Der  blev  vist 
Films  og  Pose  blev  gratis  ud- 
delt til  de  mange  Søndagssko- 
lebørn. Børnene  morede  sig 
glimrende  og  dermed  var  For- 
maalet  naaet. 

Torsdag  den  28.  December 
havde  Distriktspræsidenten  og 
Grensforstanderskabet  inviteret 
Søskende  og  Venner  til  en  sel- 
skabelig Sammenkomst.  Der 
blev  danset,  og  alle  morede  sig 
godt. 

Torsdag  den  4.  Jan.  afholdt 
Ungdomsforeningen  Nytaars- 
fest.  Festens  Deltagere  var  op- 
fordret til  at  møde  i  Børnetøj, 
og  megen  Morskab  kom  deraf. 
Man  legede,  dansede  baade 
moderne"  og  gammeldags,  og 
Stemningen  var  overalt  høj. 

Det  var  en  Fest,  der  sent  vil 
glemmes  paa  Grund  af  den  me- 

gen  Morskab,  den  beredte  alle 
de  tilstedeværende.  B.  L. 

20.  Dec.  1944  afgik  Broder 
Otto  Jacobsen  ved  Døden,  62 
Aar  gammel,  Br.  Jacobsen,  der 
i  en  Aarrække  har  været  Med- 
lem af  Kirken,  havde  lidt  af 
et  Hjerteonde  de  .  sidste  Par 
Aar,  og  Døden  traf  ham  ikke 
uforberedt.  Lige  til  det  sidste 
søgte  Br.  Jacobsen  Kirken  og 
bar  sit  Vidnesbyrd  om  Evan- 
geliets  Sandhed. 

Begravelsen  fandt  Sted  Søn- 
dag den  24.  Dec.  Br.  Christian 
Christiansen  og  Br.  Ejnar  Ni- 
elsen talte  smukt  og  trøstende 
til  de  Efterladte.  Damekoret 
sang  »Skal  vi  mødes  efter  Dø- 
den«. Br.  Jacobsen  efterlader 
sig  Hustru,  der  ogsaa  er  Med- 
lem af  Kirken,  samt  flere  Børn. 

Ære  være  Br.  Jacobsens 
Minde.  B.  L. 

København:  En  tragisk  Livs- 
skæbne  afsluttet:  Ældste  Val- 
demar Asbjørn  Jacobsen  døde 
den  27.  December  efter  mere 
end  4  Aars  strengt  Sygeleje, 
som  bandt  ham,  efter  at  han 
pludseligt  var  blevet  ramt  af 
en  næsten  fuldstændig  Lam- 
melse. Broder  Jacobsen  vil 
være  kendt  af  de  fleste  Sø- 
skende Landet  over  som  Leder 
af  København  Grens  Sangkor 
gennem  mere  end  10  Aar,  og 
.som  saadan  deltog  han  i  en 
Bække    af   Ungdomsstævnerne. 

Begravelsen  formede  sis  som 


en  smuk  Hyldest  for  hans  store 
uegennyttige  Arbejde  for  Ko- 
ret. Dette  medvirkede  under 
Br.  Edmund  Kaisers  Ledelse 
med  en  Bække  af  Broder  Ja- 
cobsens Yndlingssange,  bl.  a. : 
»De,  som  saar  med  Taarer«  og 
»Den  store  hvide  Flok«  med 
Koncertsanger  Max  Freuler 
som  Solist.  Et  meget  stort  Føl- 
ge viste  Broder  Jacobsen  den 
sidste  Ære.  Ære  være  hans 
Minde! 

Juleaften,  som  i  Aar  faldt 
paa  en  Søndag,  afholdtes  kun 
eet  Møde,  nemlig  Koncert  Kl. 
14.  Koret  viste  sig  ved  denne 
Lejlighed  atter  at  være  i  god 
Fremgang. 

2.  Juledag  afholdt  Søndags- 
skolen som  sædvanlig  Juletræ 
for  Børn  og  voksne.  Primary 
holdt  en  lignende  Fest  3  Dage 
senere. 

1.  December  afholdtes  et  Un- 
derholdningsorogram,  som  det 
var  en  virkelig  ublandet  Glæde 
at  overvære.  Det  var  Gleaner- 
pigerne  og  den  kvindelige  Ju- 
niorklasse i  Ungdomsforenin- 
gen, som  under  Ellen  Christen- 
sens Ledelse  festede  til  Fordel 
for  Juleuddelingen  til  Kirkens 
Ældre.  For  en  Gangs  Skyld  gik 
Programmet  Slag  i  Slag.  Sketch 
fulgte  paa  Tableau,  Operapa- 
rodi paa  Deklamation,  flere 
Sketches,  Sange,  og  til  Over- 
flod et  Par  Artister  med  stort 
Program.  Saadan  skal  et  Pro- 
gram være!  JS. 

SØNDAGSSKOLEN 

Marts  1945. 


NADVERVERS 

O  salig  Stund  ved  Hans  Bord 
da  vi  som  Søskende  fremstaar, 
og  til  Erindring  om  Guds  Lam 
forenet  priser  højt   Hans  Navn. 


KORLEKTIER 

1.  Søndag.  For  Bom  under  10  Aar 

Matthæus  23.  Kap.  11.  Vers:  Men  den  største  iblandt  Jer 
skal  være  Jeres  Tjener. 

2.  Søndag.  For  Bom  over  10  Aar 

Johs.  Evang. :  14.  Kap.  23.  Vers:  Dersom  nogen  elsker  mig, 
vil  han  holde  mit  Ord,  og  min  Fader  vil  elske  ham.  og  vi  skal 
komme  til  ham,  og  tage  Bolig  hos  ham. 

3.  Søndag.  Junior  Klassen 

Pagtens  Bog:  88.  Kap.  126.  Vers:  Og  frem  for  alt,  ifør 
Jer  Kærlighedens  Baand,  som  med  en  Kaabe,  som  er  Fuld- 
kommenhedens og  Fredens  Baand. 


Senior  Klassen 

Hvert    Menneskes    Aand 


4.  Søndag. 

Pagtens  Bog:  93.  Kap.    38.  Vers: 
var    uskyldig    i    Begyndelsen,    og  da  Gud  havde  forløst  Men- 
nesket fra    Faldet,    blev  Mennesket  atter  i  dets    spæde    Alder 

uskyldig  for  Gud. 

C.  E.  A. 


SKANDINAVIENS    STJERNE,  Organ    for  Den  danske  Mission  af 

Jesu  Kristi  Kirke  af  Sidste  Dages  Hellige,  udkommer  een  Gang  maanedl. 

Pris:  pr.  Aargang  (12  Numre)  Kr.  4,00  —  enkelte  Numre  40  Øre. 

